Sodba Sodišča (četrti senat) z dne 4. oktobra 2024 (predlog za sprejetje predhodne odločbe Oberster Gerichtshof – Avstrija) – Maximilian Schrems/Meta Platforms Ireland Limited, nekdanja Facebook Ireland Limited
(Zadeva C-446/211, Schrems (Sporočanje podatkov širši javnosti))
(Predhodno odločanje – Varstvo posameznikov pri obdelavi osebnih podatkov – Uredba (EU) 2016/679 – Spletna družbena omrežja – Splošni pogoji uporabe, ki se nanašajo na pogodbe, sklenjene med digitalno platformo in uporabnikom – Personalizirano oglaševanje – Člen 5(1)(b) – Načelo omejitve namena – Člen 5(1)(c) – Načelo najmanjšega obsega podatkov – Člen 9(1) in (2) – Obdelava posebnih vrst osebnih podatkov – Podatki o spolni usmerjenosti – Podatki, ki jih objavi posameznik, na katerega se osebni podatki nanašajo)
Jezik postopka: nemščina
Predložitveno sodišče
Oberster Gerichtshof
Stranki v postopku v glavni stvari
Tožeča stranka: Maximilian Schrems
Tožena stranka: Meta Platforms Ireland Limited, nekdanja Facebook Ireland Limited
Izrek
Člen 5(1)(c) Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov)
je treba razlagati tako, da
načelo „najmanjšega obsega podatkov“ iz te določbe nasprotuje temu, da se vsi osebni podatki, ki jih je upravljavec, kot je upravljavec spletne platforme družbenega omrežja, pridobil od posameznika, na katerega se nanašajo osebni podatki, ali od tretjih oseb in ki so bili zbrani tako na tej platformi kot tudi zunaj nje, združujejo, analizirajo in obdelujejo – brez časovne omejitve in brez razlikovanja glede na vrsto podatkov – za ciljno usmerjeno oglaševanje.
Člen 9(2)(e) Uredbe 2016/679
je treba razlagati tako, da
okoliščina, da se je oseba izrekla o svoji spolni usmerjenosti na okrogli mizi, odprti za javnost, upravljavcu spletne platforme družbenega omrežja ne dopušča, da obdeluje druge podatke v zvezi s spolno usmerjenostjo te osebe, ki so bili – odvisno od primera – pridobljeni zunaj te platforme prek aplikacij in spletnih strani partnerskih tretjih oseb, za njihovo združevanje in analizo, da bi tej osebi ponudil personalizirano oglaševanje.
____________
1 UL C 422, 18.10.2021.